АҞӘА, ажь 28 – Sputnik. Луганск Жәлар рсовет ақәҵара аднакылеит Аахыҵ Уаԥстәылеи ЛЖӘРи адипломатиатә еизыҟазаашьақәа рыбжьаҵаразы. Абри атәы аанацҳауеит РИА Новости.
Аахыҵ Уаԥстәыла ахада Леонид Тибилов ииасыз ашықәс аԥхынразы ақәҵара инапы аҵаиҩит Лугански Донецки жәлар рреспубликақәа разхаҵареи, адипломатиатә еизыҟазаашьақәеи рыбжьаҵареи рзы.
Луганск Жәлар рсовет аконституциа 69 астатиа ишаҳәо ала, Аахыҵ Уаԥстәыла ауаажәлар рҭахра инақәыршәаны ихьыԥшым ҳәынҭқарраны иазхарҵеит.